《上巳日同天和尚返棹却事用韵》
明代·邝日晋

久不对江水，鉴形如故人。岸容已寂寞，草意竞鲜新。

迹寄沧浪淼，心从物外亲。天风吹海沫，聚散亦相因。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。